Roadha nuhifigen kuri dua ah fahu6kudhinge kiru mayakah | Mihaaru\nރޯދަ ނުހިފިގެން ކުރި ދުއާ އަށް ފަހު6ކުދިންގެ ކިރުމަޔަކަށް!\nއުފާވެރިކަމުގެ ހަބަރާއެކު ގެއަށް އައީ ވެސް އޭނާ އެ ދުއާގެ މަތީގައި ހުއްޓާ. އެއްމާބަނޑު ހަތަރު ކުދިން ވިހައިގެން، ކިރު ދިނުމަށް ކިރުމައެއް ހޯދާ ވާހަކަ ބުނުމުން ކުރެވުނީ ދުއާ އިޖާބަކުރެއްވީ ކަމުގެ އިހްސާސް\nމަންމައަކު ދަރިފުޅު އަތުގައި ހިފައިގެން-- ފޮޓޯ: ގޫގަލް\n21 އެޕްރީލް 2021 - 08:45\nބަލި ހާލަތުގެ ސަބަބުން، މަރިޔަމް ނުހާ އަށް ރޯދަ ނުހިފޭތާ އެއީ ތިން ވަނަ ރޯދަ މަހެވެ. ގިނައިރު ނުކައި ހުންނަ ނަމަ، ހާލު ގޯސްވެ، ރޯދަ ދޫކޮށްލަން މަޖުބޫރު ވަނީ އެވެ. އޭނާ ދެ ވަނަ ދަރިފުޅަށް، 2017 ވަނަ އަހަރު ބަނޑުބޮޑުވި އިރު ވެސް އުޅެނީ އެ ހާލުގަ އެވެ.\nނުހާ އަށް ރޯދަ ނުހިފެނީ ބަލި ހާލަތު ހުރިގޮތުންނެވެ. އެކަމަކު އޭގެ ސަބަބުން މީހުންގެ މަލާމާތް ލިބުނެވެ. ކައިރީގައި އުޅޭ މީހުން، "ރޯދަ މަސް އޭނާއަށް ނުލިޔުއްވަނީ" އޭ ނުވަތަ "ކުރެވޭ ރަނގަޅު ކަންތައް ގިނައީ ކަމަށް" ބުނެ، ސަމާސާއަކަށް ވެސް ބުނާ ބަސްތައް ވީ އޭނާއަށް ވިހަ އަކަށެވެ. ފަހުން އައިސް، އޭނާއަށް ގަބޫލު ކުރެވެން ފެށީ ވެސް އެހެންނެވެ. ރޯދަ ނުހިފެނީ އޭނާއަށް ކުރެވިފައިވާ ފާފަތައް ގިނަކަމުން ކަމަށް ހިތަށް އަރާ، ރޮވެ އެވެ.\nނުހާ ދެ ވަނަ ދަރިފުޅު ވިހެއީ، 2017 ވަނަ އަހަރުގެ ރޯދަ މަހުގެ މެދުތެރޭގަ އެވެ. ވިހެއުމާ ގުޅިގެން، ނަމާދުކުރުމާއި ގުރުއާން ކިޔެވުން ފަދަ އަޅުކަންތައް ކުރުން މެދުކަނޑާލަން ޖެހުނެވެ. ފައިސާގެ ދަތިކަން ކުރިމަތިވެ، ހެޔޮކަމެއްގެ ގޮތުގައި ސަދަގާތެއް ވެސް ނުކުރެވުނެވެ. އެކަންވީ، ނުހާގެ ބަހުން ނަމަ، އޭނާގެ އީމާންތެރިކަން އިތުރަށް ދަށްވި ކަމަކަށެވެ. އޭނާއަށް ގަބޫލު ކުރެވުނީ، ކުރެވިފައިވާ ކޮންމެވެސް ފާފައެއްގެ ސަބަބުން، ﷲއަށް އަޅުކަން ކުރުމުން އެކަލާނގެ ދުރުކުރައްވަނީ ކަމަށެވެ. ރޯދަ މަހުގެ ބަރަކާތްތެރިކަން އޭނާއަށް ހައްގު ނުވަނީ ކަމަށެވެ. ވަކި ހިސާބަކުން އޭނާ އުއްމީދު ވެސް ކަނޑާލީ އެވެ.\n"އެކަމަކު ﷲ އަހަރެންނަށް ތެދުމަގު ދެއްކެވީ. ދުއާކުރުމަށް މަގުފަހި ކުރެއްވީ. ދެން ހަމަ ހުއްޓާ ނުލައި ދުއާ ކުރަން ފެށީ. ރޯދަ ނުހިފޭ ނަމަ، ނަމާދު ނުކުރެވޭ ނަމަ ކޮންމެވެސް އެހެން ހެޔޮކަމެއް ކުރުމަށް މަގުފަހި ކޮށްދެއްވާތޯ،" އުމުރުން 25 އަހަރުގެ ޒުވާނާ ކިޔައިދިނެވެ.\nނުހާގެ ފިރިމީހާ، އުފާވެރިކަމުގެ ހަބަރާއެކު ގެއަށް އައީ ވެސް އޭނާ އެ ދުއާގެ މަތީގައި ހުއްޓަ އެވެ. ފިރިމީހާގެ ދުރުތާ ތިމާގެ މީހަކު، އެއްމާބަނޑު ހަތަރު ކުދިން ވިހައިގެން، އެ ކުދިންނަށް ކިރު ދިނުމަށް ކިރުމައެއް ހޯދާ ވާހަކަ ބުނުމުން، އޭނާއަށް އިހުސާސް ކުރެވުނީ ދުއާ އިޖާބަކުރެއްވީ ކަމަށެވެ. އޭރު ވެސް އުމުރުން ދެ އަހަރުގެ ދޮށީ ދަރިފުޅަށާއި ހަތް ދުވަސްވީ ތުއްތު ދަރިފުޅަށް ކިރު ދެމުން އައި މަންމައަށް ހަމަ ކުއްލިއަކަށް އިތުރު "ހަތަރު ދަރިން" ލިބުނީ އެވެ.\nށ. ފޯކައިދޫގެ ދެމަފިރިންނަށް ލިބުނު އެއްމާބަނޑު ހަތަރު ކުދިންނަކީ ރާއްޖޭގައި މި ފަހުން ލިބުނު އެ ފަދަ ފުރަތަމަ ކުދިންނެވެ. އެއީ ހަތަރު އަންހެން ކުދިންނާއި ފިރިހެން ކުއްޖެކެވެ. އުމައިރާ އާއި އުމައިމާ އާއި އުނައިޒާ އަދި އަޒީން އެވެ. އޭޑީކޭގައި ވިހެއުމަށް ފަހު، މަންމަގެ ހާލު ދެރަވުމުން، ކިރުމައެއް ހޯދަން އާއިލާއިން ބޭނުންވީ އެވެ.\nފިރިމީހާގެ އެދުމުގެ މަތިންނާ އެކު، ނުހާ އެއްފަހަރާ ހަ ކުދިންނަށް ކިރު ދޭން ފެށި އެވެ. ދުވާލަކު އެތައް ފަހަރަކު، ގިނަ ކުދިންތަކަކަށް ކިރު ދިނުންވީ، ފުރަތަމަކޮޅު ނުހާ ވަރަށް ވަރުބަލިވި ކަމަކަށެވެ. މަސައްކަތެއް ކުރާނެހާ ވަރު ވެސް އޭނާގެ ނުހުރެ އެވެ. އެކަމަކު ދުވަސްކޮޅަކަށް އެކަން އާދައަކަށް ވެއްޖެ އެވެ.\nއޭޑީކޭގައި ވިހެއި އެއްމާބަނޑު ހަތަރު ކުދިން\n"ވަރަށް އުފާވެރި އިހުސާސެއް ކުރެވެނީ. ވަރަށް ފުލްފިލިން. އަމިއްލަ ދަރިންނަށް ކޮށްދޭ ކަމެއް، އެހެން މީހެއްގެ ދަރިންނަށް ކޮށްދެވުމުން، އެ އިހުސާސް ބުނެދެން ވެސް ނޭނގޭ،" ފެންކަޅިވެ ހުރެ، މިހާރު ހަތަރު ކުދިންގެ މަންމަ އޭނާ ބުންޏެވެ.\nނުހާ ބުނިގޮތުގައި އެހެން މީހެއްގެ ބަނޑުން އުފަންވި ނަމަވެސް، އެ ކުދިންނާ މެދު އޭނާއަށް ދެކެވުނީ އަމިއްލަ ދަރިން ފަދައިންނެވެ. ހޮސްޕިޓަލަށް ވެސް އަދި އެ ކުދިންގެ ގެޔަށް ވެސް އޭނާ ގިނަގިނައިން ޒިޔާރަތް ކުރި އެވެ. އެކަމަކު ދެ މަހެއްހާ ފަހުން، ކުދިންގެ މަންމަ ގަދަވުމުން، އެ ކުދިންނަށް ކިރު ދިނުން އޭނާ ހުއްޓާލި އެވެ.\nހަތަރު ކުދިން ވެސް ދެން ބަދަލުވީ ރަށަށެވެ. އެއީ ނުހާ ވަރަށް ހިތްދަތިވި ކަމެކެވެ. އެކަމަކު، މިހާތަނަށް އައި އިރު ވެސް، އެ ކުދިންނާ ގާތްގުޅުމެއް އޭނާ ބާއްވަ އެވެ. ބަރާބަރަށް ފޯނުން ވާހަކަ ދައްކައި، ވީޑިއޯ ކޯލް ކުރެ އެވެ. މިހާރު ހަތަރު އަހަރު ފުރެން ކައިރިވެފައިވާ އެ ކުދިން އޭނާއަށް ކިޔަނީ "ކުޑަ މަންމަ" އެވެ. އެ ކުދިންގެ މަންމަ އާއި އާއިލާގެ ޝުކުރާއި ލޯބި، މިއަދާ ހަމައަށް ވެސް އޭނާއަށް ލިބެ އެވެ.\nމި ރޯދަ މަހު ވެސް ނުހާއަކަށް ރޯދައެއް ނުހިފެ އެވެ. ހިތްވަރެއް ނެތް ކަމަށް ބުނެ އަދިވެސް ބައެއް މީހުން މަލާމާތް ކުރެ އެވެ. އެކަމަކު ނުހާ ބުނި ގޮތުގައި އެ ފަދަ ބަސްތަކަކުން އޭނާގެ އީމާންތެރިކަމަކަށް ދެން ގުޑުމެއް ނާރާނެ އެވެ.\n"ﷲ އެއްވެސް އިންސާނަކު ދޫކޮށެއް ނުލައްވާނެ. އަދި ހެޔޮހިތުން ކުރާ ދުއާ އިޖާބަ ކުރައްވާނެ،" ނުހާ ބުންޏެވެ.\n"މިހާރު އަޅުގަނޑަކީ އަށް ކުދިންގެ މަންމައެއް،" އޭނާ ބުންޏެވެ.\n10 ކޮމެންޓް, 56 ރިއެކްޝަންސް\nކުދިންތަކަކަށް ކިރު ދިނަކަސް ރޯދައިން ލިބޭ ސަވާބެއް ނުލިބޭނެހެން ހީވަނީ , އުމުރުގެ ކުރީކޮޅުގަ ރޯދަ ހިފޭ 2017އިން ފެށިގެން ރޯދަ ނުހިފެނީ , ރޯދަ ނުހިފެޔޭ ކިޔާފަ ފަރުވާ ކުޑަކޮށް.ނުލ ޑރ. ދައްކައިގެން ބޭސް ކުރީމަ ﷲ ގެ އިރާދަފުޅުން ރޯދަ ހިފޭގޮތް ވެދާނެ.ތިމަންނައަށް ރޯދަ ނުހިފެޔޭ ކިޔާފަ ރޯދަ ނުހިފާ އަދި ކިހިނެއްވެގެންތޯ ރޯދަނުހިފޭގޮތްވީ ބޭސް ފަރުވާއެއް ނުކޮށް އަޅާނުލާ ހަމަ ރޯދަ ނުހިފާ ހުރީމަ ކަމަކު ނުދާނެ.\nރޯދައަށް ނުހުރެވެންޏާ އަވަހަށް ޑަކުޓަރު ސިޓީ އެއް ހޯދައިގެން ކައި، ބޮއި، އެހެން ކަންތައްވެސް ކޮށް އުޅޭ. ކިހާ ބޮޑު ނިއުމަތެއް! ސިފައިންގެ އަށް ގެންދިޔައިމަ، ޑަކުޓަރު ސިޓީ ދިއްކޮށްލާ! ހަމަ އެކަނި ކިރުމަޔަކަށް ނޫން ވެވޭނީ. އެއްކިރުމަޔަކަށް ވެސް ވެވިދާނެ.\nރޯދައަށް ހުރުމަކީ މިހަކަށް ކޮށްދޭހެޔޮކަމެއް، ނޫން ބުނާކަށްނުޖެހޭ ތިމަންނާރޯދައޭ ރޯދަނޫނޭ،. އަޅުކަންކުރުމަކީ އެމީހަކަށް އެމީހަކުކުރާކަމެއް ތިމާ2ދުނިޔެހޯދާން ނޫޅެ، ތިމާއަށް 1ދުނިޔެއެއްވެސް ނުލިބޭނެ،\nދީނީ ޢިލްމުވެރިޔަކާ ބައްދަލުކޮށް ދީނީގޮތުން މަޝްވަރާ ހޯދުން ވަރަށް މުހިންމު.\nކިތަންމެ ބަލިވިޔަސް5ނަމާދު އެޅުމަކީ ބޮޑު ފާފައެއް. ކޮޅަށް ނުހުރެވޭނަމަ އިށިނދެ، އިށިންދެ ނީނއދެވޭނަމަ އޮށޯވެ އޮވެ ނަމާދު ކުރަންޖެހޭނެ. ޢަވަސް ޝިފާއެއް ދެއްވާށި.\nވިހައިގެން އުޅޭ މީހުން ނިފާސްކަމުގެ ދުވަސްވަރު ނަމާދު ކުރުމެއް ނޯވޭ\nއަބަދުވެސް މަލާމާތް ކުރެވޭތޯ. ރޯދައިގެ ސަވާބަށްވުރެ ފާފަ އިތުރުކޮށްގެން ވެސް ރޯދައަށް ތާ އެ ތިބީ\nނުހާ އަށް 1\nހީކުރަން ނުހާ މި ކޮމެންޓް ކިޔާނެކަމަށް، މާތްﷲ އެއްވެސް އިންސާނަކަށް އެމީހަކަށް އުފުލޭ ބުރައެއް ނުޖައްސަވާނެ، އުފަލާއި ހިތާމަ އަދި ދަތި އުނދަގުލުގެ ފަހަތުގައި ފޮރުވިފައި އޮތް އެއްޗެއް އަހަރެމެން އިންސާނުންނަށް ނޭނގިދާނެ، ހިތްްްވަރު އެލުވާނުލާ، ރޯދަ ނުހިފުނަސް ކުރެވޭނެ އެހެން އަޅުކަން ހުންނާނެ، ބަލިވިޔަސް ނަމާދުކުރެވޭނެ ގޮތް ހުންނާނެ، ގުރުއާ ން ކިޔެވޭނެ، ސަދަގާތް ކުރެވޭނީ ހަމައެކަނި ފައިސާއަކުން ނޫން، ﷲ ހެޔޮރަހުމަތް ލައްވާށި\nނުހާ ނުބުނޭ ނަމާދު ނުކުރަމެކޭ. ހަމައެކަނި އޭނާއަށް ރޯދަ ނުހިފެނީ. ވިހައިގެން އުޅޭއިރު ނަމާދު ކުރުމެއް ނޯވޭ. އޭނާ އިނީ ނިފާސްކަމުގެ ހާލަތުގައި\nމާޝާﷲ. ދުޢާ އެއީ މުސްލިމުންގެ އެންމެ ވަރުގަދަ ހަތިޔާރު.


Riyaz ge phone ge model forensic ah "olhijje" | Mihaaru\nރިޔާޒް: އޭނާގެ ފޯނުގެ ފޮރެންސިކް ރިޕޯޓުގައި އޭނާގެ ފޯނުގެ މޮޑެލްގެ ގޮތުގައި ލިޔެފައި އޮތީ6އެސް އެއް ކަމަށްވިޔަސް އޭނާ ގެންގުޅުއްވީ6އެސް ޕްލަސްއެއް ކަމަށް ބުނެ އެ މައްސަލަ ދިފާއީ ވަކީލުން ވަނީ ފެންމަތިކޮށްފައި --ފޮޓޯ/މިހާރު\nރިޔާޒްގެ ފޯނުގެ މޮޑެލް ފުލުހުންގެ ފޮރެންސިކަށް "އޮޅިއްޖެ"\n11 މެއި 2017 - 20:215comments\nޖުމްހޫރީ ޕާޓީގެ ލީޑަރު އަބްދުﷲ ރިޔާޒްގެ ފޯނު ފުލުހުންނަށް ހުޅުވައި ނުދިން ކަމަށް ބުނެ ރިޔާޒަށް ކުރާ ދައުވާގެ ޝަރީއަތަށް ދައުލަތުން ހުށަހެޅި ފޮރެންސިކް ރިޕޯޓުގައި ރިޔާޒްގެ ފޯނުގެ މޮޑެލްގެ ގޮތުގައި ނުބައި މޮޑެލްއެއް ލިޔެފައިވާތީ ރިޔާޒްގެ ވަކީލުން އެ މައްސަލަ މިއަދު ފެންމަތިކޮށްފި އެވެ.\nރިޔާޒަށް ދައުވާކުރަނީ އޭނާއަށް ތުހުމަތު ކުރެވުނު މައްސަލައެއްގައި ކޯޓު އަމުރެއްގެ ދަށުން އޭނާގެ ފޯނު ހިފަހައްޓައި، ހުޅުވަން އެންގުމުން އެކަން ނުކުރި މައްސަލައިގަ އެވެ. އެ މައްސަލާގެ މިއަދުގެ އަޑުއެހުމުގައި ރިޔާޒްގެ ވަކީލް ނޫރުއްސަލާމް އަބޫބަކުރު ވިދާޅުވީ ފޮރެންސިކް ރިޕޯޓުގައި، ރިޔާޒްގެ ފޯނަކީ އައިފޯން "6 އެސް" އެއް ކަމަށް ލިޔެފައި އޮތަސް ރިޔާޒް ގެންގުޅުއްވީ "6 އެސް ޕްލަސް" އެއް ކަމަށެވެ. ނުބައި މައުލޫމާތެއް އެ ރިޕޯޓުގައި ހިމެނޭތީ އެ ރިޕޯޓް ޝަރީއަތަށް ބަލައިނުގަނެވޭނެ ކަމަށް ނޫރު ވިދާޅުވި އެވެ.\nފޮރެންސިކް ރިޕޯޓުގައި އެ ފޯނުގެ މޮޑެލް ނުބައިކޮށް އޮތަސް އެ ފޯނުގެ ޗެއިން އޮފް ކަސްޓަޑީ ރިޕޯޓް (ފުލުހުންގެ ބެލުމުގެ ދަށަށް ގެންދެވޭ ތަކެއްޗާ މެދު އަމަލު ކުރެވޭ އަދި އެ ތަކެތި ނަގުލުވަމުންދާ ގޮތް ބަޔާންކުރާ ރިޕޯޓް) ގައި އެ ފޯނުގެ މޮޑެލްގެ ގޮތުގައި ލިޔެފައިވަނީ ރަނގަޅަށް،6އެސް ޕްލަސް އެއް ކަމަށެވެ.\nއެ ދެ ރިޕޯޓުގައި މޮޑެލް ތަފާތުކޮށް ލިޔެފައި އޮތަސް، ފޯނުގެ އައިއެމްއީއައި ނަމްބަރުގެ ގޮތުގައި ދެ ރިޕޯޓުގައި ވެސް އޮތީ އެއް ނަމްބަރެކެވެ. އެހެންވެ އެކަން ފާހަގަކޮށް، ދައުލަތުން ބުނީ ދެ ރިޕޯޓުގައި ވެސް އައިއެމްއީއައި ނަމްބަރު އެއްގޮތް ކަމަށާއި އެކަމުގައި ސުވާލު އުފެދޭ ކަމެއް ނެތް ކަމަށެވެ. އަދި ފޮރެންސިކް ރިޕޯޓުގައި ނުބައިކޮށް ލިޔެފައި އޮތް ސަބަބު ސާފު ކުރުމަށް ފަހު ދެން އޮންނަ އަޑުއެހުމެއްގައި އެ މައުލޫމާތު ޝަރީއަތާ ހިއްސާ ކުރާނެ ކަމަށް ދައުލަތުން ބުންޏެވެ.\nރިޔާޒްގެ ވަކީލުންގެ ޓީމުގައި ހިމެނޭ ހިސާން ހުސައިން ވިދާޅުވީ އައިއެމްއީއައި ނަމްބަރު ދެ ރިޕޯޓުގައި އެއްގޮތަސް ވިޔަސް އެއީ ރިޔާޒްގެ ފޯނުގެ އައިއެމްއީއައި ނަމްބަރު ކަން ބުނަން ނޭނގޭ ކަމަށެވެ. އައިއެމްއީއައި ނަމްބަރަކީ އެއްވެސް މީހަކު ހަނދާނުގައި ހުންނާނެ އެއްޗެއް ނޫން ކަމަށާއި ރިޔާޒަށް ވެސް އެ މައުލޫމާތު ނޭނގޭ ކަމަށް ހިސާން ވިދާޅުވި އެވެ.\nރިޔާޒްގެ ވަކީލުންގެ ޓީމުގައި ހިމެނިވަޑައިގަންނަވާ އަލީ ޒާހިރު ވިދާޅުވީ6އެސް އާއި ޚިލާފަށް6އެސް ޕްލަސް އަކީ ސައިޒުން ބޮޑު ފޯނެއް ކަމަށްވާއިރު ފުލުހުންނަށް އެ ފޯނުގެ މޮޑެލް އޮޅެންޖެހޭ ސަބަބެއް ނެތް ކަމަށެވެ. އަދި ފުލުހުން މަސައްކަތް ކުރަނީ ހީލަތްތެރި ރޭވުމެއްގެ ދަށުން ކަމަށް އޭނާ ތުހުމަތު ކުރެއްވި އެވެ.\nއެ ރިޕޯޓާ މެދު ރިޔާޒްގެ ފަރާތުން މިއަދު ސުވާލު އުފެއްދިޔަސް އެ ރިޕޯޓު ތައްޔާރުކުރި ފުލުސް މީހާގެ ހެކިބަސް ކުރީގެ އަޑުއެހުމެއްގައި ނެގިއިރު އެކަމާ ބެހޭގޮތުން ރިޔާޒްގެ ވަކީލުން ސުވާލުކޮށްފައެއް ނުވެ އެވެ.\nމިއަދުގެ އަޑުއެހުމުގައި ކިތާބީ ހެކިތަކާ މެދު ވާހަކަ ދައްކައި، ނިންމާފައިވާއިރު ދެން އޮންނާނީ މައްސަލައިގެ އެންމެ ފަހު އަޑުއެހުމެވެ. އެ އަޑުއެހުން އަންނަ ހަފުތާގައި ބާއްވާނެ އެވެ.\nއެ ޝަރީއަތް ނިމުމަކާ ގާތަށް ގޮސްފައި ވަނިކޮށް ރިޔާޒް ވަނީ އިތުރު ފުރުސަތު ޕްރޮގްރާމްގެ ދަށުން އެ ދައުވާ އަނބުރާ ގެންދަން ޕްރޮސެކިއުޓާ ޖެނެރަލްގެ އޮފީހުގައި އެދެން ނިންމައިފަ އެވެ. އެހެންވެ، އެކަމުގައި ގޮތެއް ނިމެންދެން ޝަރީއަތް މަޑުޖައްސާލަން އެދުނަސް ފަނޑިޔާރުން ނިންމެވީ ދައުލަތުން އެގޮތަށް ނޭދޭތީ ހިނދަކު ޝަރީއަތް ކުރިއަށް ގެންދިއުމަށެވެ.\nއިތުރު ލިޔުންތައް އައިފޯން ކްރިމިނަލް ކޯޓް މެމްބަރު އަބްދުﷲ ރިޔާޒް (ތިމަރަފުށި)


Super Power Aky America Eh Noon, Hehdhevi Faraai - Iran - Vaguthu\nސުޕަ ޕަވާ އަކީ އެމެރިކާއެއް ނޫން، ހެއްދެވިފަރާތް - އީރާން\nސުޕަ ޕަވާ އަކީ އެމެރިކާ ނޫން ކަމަށާއި ސުޕަ ޕަވާ އަކީ ހެއްދެއްވިފަރާތް ކަމަށް ބުނެ އީރާނުން އެމެރިކާ އަށް ވަރުގަދަ ރައްދެއް ދީފިއެވެ.\nއީރާނުގެ ހާރިޖީ ވަޒީރު ޖަވާދު ޒާރިފް ބައެއް ނޫސްތަކަށް މަައުލޫމާތު ދެއްވަމުން ވިދާޅުވީ އީރާނަކީ އެމެރިކާގެ އަޅެއް ކަމަށް އެމެރިކާއިން ދެކުމަކީ ކުއްހީއެއް ކަމަށެވެ.\n"ދުނިޔޭގެ ސުޕަ ޕަވާ އަކީ އެމެރިކާއެއް ނޫން, އަސްލު ހަގީގީ ސުޕަ ޕަވާ އަކީ ހެއްދެވި ފަރާތް, އަދި އީރާނަކީ އެމެރިކާގެ އަޅެއްވެސް ނޫން, އެމެރިކާ އިން ހީކުރަނީ އީރާނުން އެމީހުންގެ އޯޑަރުތަކަށް ތަބާވާނެ ކަމަށް" ޒާރިފް ވިދާޅުވިއެވެ.\nޖަވާދް ޒާރިފް އިތުރަށް ވިދާޅުވީ އީރާނަކީ އެމެރިކާ އަށް ވުރެން އެތަށް ހާސް އަހަރުގެ ދިގު ތާރީހެއް އޮތް ގައުމެއް ކަމަށާއި އީރާނަކީ އަރަބި އެހެން ގައުމުތަށް ގޮތަށް އެމެރިކާ ދެކެ ބިރުގަންނަ ގައުމެއް ނޫން ކަމަށެވެ.\n"އެއްވެސް ބާރަކީ ތާ އަބަދަށް އޮންނާނެ ބާރެއް ނޫން, އެމެރިކާއިން އެ ގެންގުޅޭ ވިސްނުން ބަދަލު ކުރަން ޖެހޭ" އޭނާ ވިދާޅުވިއެވެ.\nނިއުކްލިޔާ އެއްބަސްވުމުގެ މައްސަލާގައި އެމެރިކާއިން ވަނީ އީރާނުގެ ނުރައްކާ ބޮޑުވެއްޖެ ކަމަށް ބުނެ ގަލްފް ކަނޑަށް މަނަވަރުތަށް ފޮނުވާފައެވެ. އީރާނުން ބުނެފައި ވަނީ ގަލްފް ސަރަހައްދުގައި އެމެރިކާއިން ސްޓޭޝަން ކޮށްފައިވާ މަނަވަރުތަކާއި، އެހެނިހެން މިލިޓަރީ އެއްޗެއްސަކީ އީރާނަށް ވާސިލްވެވޭ ހިސާބުގައި ހުރި އެއްޗެހި ކަމަށާއި، އެމެރިކާއިން އެންމެ ގޯހެއް ހެދިޔަސް އޭގެ ބަދަލު ދޭނެ ކަމަށެވެ.\nއީރާނުން ދާދި ފަހުން ވަނީ އެގައުމުގެ ވައިގެ ސަރަހައްދަށް ވަން އެމެރިކާގެ ޑްރޯން އެއްވެސް ވައްޓާލާފައެވެ. މި ހަމަލާގެ ރައްދުގައި އެމެރިކާގެ ރައީސް ޓްރަންޕް ވަނީ އީރާނަށް ހަމަލާދިނުމަށް ހުއްދަ ދިނުމަށް ފަހު އެނިންމުން ފަހުން ބަދަލު ކޮށްފައެވެ.\nއޮގަސްޓް 13, 2019 12:44\nއޮގަސްޓް 13, 2019 13:34\nއެބުނީ އެންމެ ތެދުބަސް..\nއޮގަސްޓް 13, 2019 14:10\nހެއްދެވި ފަރާތޭ ކިޔައިގެން ވާހަކަ ދައްކަން\nތި މުޑުދާރު ޝީޢީ ރާފިޟީން ޤަބޫލުކުރާ ހެއްދެވި ފަރާތެއް ވޭބަ؟\nއޮގަސްޓް 13, 2019 16:27\nއެހެންތަ ތިމީހުންގެ ސްވީޓް ސައުދީ މީހުންނަށް މިވަރު އެއްޗެއްވެސް ބުނެލަން ނުކެރޭ އެމެރިކާ ބުޑުގަ ކުޑަކަކޫ ޖަހައިގެން\nއޮގަސްޓް 13, 2019 19:03\nއަހައްމަދާ ކަލޭ ވެއްޖެއެއްނު އަބަދު ޝީޢީ ރާފިޟާ އިންނޭ ނުގޮވާ އެއީ ކޮންބައެއް ތަފުޞީލްކޮށް ކިއުންތެރިންނަށް އޮޅުންފިލުވާދޭން އެކަމަކު އީރާނުގަ އުޅެނީ ހުސް ޝީޢި ރާފިޟާ އިން ނޫންކަން އަހައްމަދަށް ނޭގެނީ ކަންނޭގެއެވެ\nއޮގަސްޓް 15, 2019 05:46\nޝީޢީން ކާފަރުކުރަނީ ތިއަ އާލުސޫދުން އުފެއްދި މުރުތައްދު ސަލަފީން. ނަބިއްޔާ. ސ ޢ ޥ އަކީ ސުންނީ މުސްލިމެއްތޯ ނުވަތަ ސަލަފީއެއްތޯ އަހުމަދު އަޅެ ބުނެދީބަލަ.\nތިއީ މިކާއިނާތުގެވެސް އެންމެ ބޮޑު ހަޤީޤަތް!\nއޮގަސްޓް 13, 2019 18:57\nމިރާއްޖޭގެވެރިންވެސް ހަނދާންކުރަން ރަނގަޅުވާހަކައެއް\nއޮގަސްޓް 13, 2019 21:38\nޢިރާނުގެ ފާރިސީ ކަލޭގެ ތިހެން ނުބުންޏަސް ތިކަން އިގޭ. އެކަމަކު މިވަގުތު ދުނިޔޭގެ ސުޕަރ ޕަވަރޭ ކިޔާ ނިސްބަތް ކުރަނީ މައުނަވީގޮތުން ގައުމަކަށޭ. ގަބޫލުކުރިޔަސް ނުކުރިޔަސް އެއީ އެމެރިކާ.\nއޮގަސްޓް 13, 2019 21:40


Mindset mulhee badhalukollafaivaa dhuvaheh!\nއަންހެނުންގެ ދުވަސް ފާހަގަ ކުރުމަށް ހޮވާލެވުނު ބައެއް އަންހެންބޭފުޅުންނަށް އަވަސްގެ ފަރާތުން މިއަދު އޯކިޑްމަލެއް ދިން\nއިރެއްގައި އަދި ޒަމާނެއްގައި ދިވެހި އަންހެނުންނަކީ ވަކި ކަމަކަށް ހާއްސަ ވެފައި ތިބި ބައެކެވެ. ޖިންސުގެ ތަފާތެއް ހުރި ކަމުގައި ވިޔަސް އަންހެނުންނަކީ ކަންކަމުގައި ފަސް ޖެހޭނެ ބައެއް ނޫންކަން މިއަދު މުޅި ރާއްޖެ ބުނެދެ އެވެ. އަހަރެމެންގެ އަންހެނުންނާމެދު އަހަރެމެން ދެކެމުން އައި ގޮތުގެ މައިންޑްސެޓް މުޅީން ބަދަލުކޮށްލައި ދިނީ ވެސް އަހަރުމެންގެ އަންހެނުންނެވެ.\nވަކި ކަހަލަ މަސައްކަތެއް ކުރަން ވަކި ކަމަކަށް ހާއްސަކޮށް އަންހެނުން "ލޭބަލް" ކުރެވިފައި އޮތް ޒަމާން މާޒީވެ ހިނގައްޖެ ކަމުގެ ހެކި ގައިމުވެސް މިއަދު އެބައޮތެވެ. އަންހެނުން އެއް ރޫހެއްގައި އެއް އަޒުމެއްގައި ނުކުމެ ކުރި ހިތްވަރުގެ ނަތީޖާ ދިވެހި މުޖުތަމައުން ދައްކައިފި އެވެ.\nސަރުކާރުގެ އެންމެ މަތީ މަގާމުތަކުގައި ވެސް އަންހެނުން މިހާރު ހިމެނެ އެވެ. މެނޭޖިންގް ޑިރެކްޓަރުންނާއި ޑިރެކްޓަރު ކަމުން ގޮސް ޑިޕާޓްމަންޓްތައް ލީޑް ކުރުމުގައި ވެސް ގާބިލު އަންހެން ބޭފުޅުން އެބަތިއްބެވި އެވެ. ގޭގައި އިނދެ އަމިއްލަ ވިޔަފާރި އެއް ފަށައި މުޅި އާއިލާއަށާއި ގައުމަށް ހިދުމަތް ކުރެވޭ ވަރު އަންހެނުން ބައިވަރެވެ.\nވަޒީފާގެ މާހައުލުގައި އަހަރުމެން ދިވެހިން ދެކުނު ހަޑި މުޑުދާރު މަސައްކަތް ކަންނެތް ކަމެއްނެތި ފޫހި ކަމެއް ނެތި ކުރުމުގައިވެސް ދެމި ތިބީ އަންހެނުންނެވެ. ރާއްޖޭގެ ނަން ބޭރު ދުނިޔޭގައި ވިދުވާލައި ކުޅިވަރުގެ ރަން މެޑަލްތައް ކަރުގައި އަޅައިގެން ފަހުރުވެރި ކަމާއެކު އައީވެސް އަންހެނުންނެވެ. އަންހެނުންނަށް ނުކުރެވޭނެ، އަންހެންވަންތަ ނޫން ވަޒީފާތަކަށް ފަސްނުޖެހި ނިކުތީ ވެސް އަންހެނުންނެވެ.\nރާއްޖޭގެ ކޮންމެ ދާއިރާއަކަށް ބަލާލި ކަމުގައިވިޔަސް އަންހެނެެއް ނުފެންނަ އަންހެނެއް ނެތް ދާއިރާއެއް މިހާރު ނެތެވެ. ދިވެހިން އަންހެނުންނާ ދޭތެރޭ ދެކެމުން އައި ގޮތް މުޅީން ބަދަލުކޮށްލީ މި ކުޅަދާނަ އަންހެނުންނެވެ. މިއީ ވަރުގަދަ ރޫހީ ޖޯޝެއް އެކުލެވޭ ވަތަނީ ބާރެކެވެ.


Engineerun ihthijaajah: Sri Lanka ah maadhaa evves varakah current nulibidhaane - vNews.mv\nއިންޖިނިއަރުން އިހުތިޖާޖަށް: ލަންކާއަށް މާދަމާ އެއްވެސް ވަރަކަށް ކަރަންޓް ނުލިބިދާނެ\nސައިފް އަޒްހަރު 08 June 2022, 19:47\nސްރީލަންކާގައި ކަރަންޓުގެ ޚިދުމަތުގައި އުޅޭ މީހުންގެ ޔޫނިއަނުން މާދަމާ އިހުތިޖާޖުކުރަން ތައްޔާރުވުމުން، އެގައުމުން ކަރަންޓުގެ ޚިދުމަތް ކެނޑޭ ވަގުތު އިތުރުވެ ހާލަތު އިތުރަށް ގޯސްވާނެ ކަމަށް ރިޕޯޓްތައް ބުނެފިއެވެ.\nޕަވަރ ސެކްޓަރގައި މަސައްކަތް ކުރާ މުވައްޒަފުން މިރޭ ދަންވަރުން ފެށިގެން މަސައްކަތުން އަތްދޫކޮށްލަން ނިންމީ، ކަރަންޓުގެ ޚިދުމަތް ދިނުމުގެ ސެކްޓަރގެ ގާނޫނަށް ސަރުކާރުން ހުށަހަޅަން ތައްޔާރުވަމުންދާ އިސްލާހްތަކާ ދެކޮޅު ހެދުމުގެ ގޮތުންނެވެ.\nއެގޮތުން، ސްރީލަންކާ ސަރުކާރުން ހިންގާ ސިލޯން އިލެކްޓްރިސިޓީ ބޯޑުގެ 1،100 އިންޖިއަރުންގެ ތެރެއިން 900 އިންޖިނިއަރުން މުއްދަތެއް ނެތްގޮތަށް މާދަމާއިން ފެށިގެން މަސައްކަތް ނުނިކުންނާނެ ކަމަށް ވަނީ އަންގާފައެވެ.\nއަދި އިންޖީނުގެތަކާއި، ޓްރާންސްމިޝަން އަދި ޑިސްޓްރިބިއުޝަން ފެސިލިޓީތަކުގައި މިހާރު ޑިއުޓީތަކުގައި ތިބި މީހުންވެސް، މިރޭ ދަންވަރުން ފެށިގެން އެތަންތަނުން ނިކުންނާނެ ކަމަށް ވެއެވެ.\nމިކަމުގެ ސަބަބުން ސްރީލަންކާއިން އެއްކޮށް ކަރަންޓުގެ ޚިދުމަތް މެދުކެނޑޭނެ ކަމަށް ބެލެވިފައި ވެއެވެ.\nސްރީލަންކާއަށް ބޭރު ފައިސާ ލިބުން ދަތިވެ، ތެޔޮ ގަންނާނެ ފައިސާވެސް ނެތިގެން މިހާރުވެސް އެގައުމުން ކޮންމެ ދުވަހަކު އެތައް ގަޑިއިރަކަށް ކަރަންޓް ކަނޑާލަމުން ގެންދެއެވެ.\nމުވައްޒަފުންގެ ހަޅުތާލު ހުއްޓުވޭތޯ، ސިލޯން އިލެކްޓްރިސިޓީ ބޯޑުގެ އިންޖިނިއަރުންގެ ޔޫނިއަނާއި، ސަރުކާރުގެ އިދާރާތަކާ ދެމެދު ވަނީ ވާހަކަތައް ބައްވާފައެވެ.\nއަދި ސަރުކާރުގެ ޕަވަރ އެންޑް އެނަރޖީ މިނިސްޓަރ ކަންޗަނާ ވިޖެސޭކަރާއާއި އިންޖިނިއަރުންނާ ދެމެދުވެސް ވާހަކަތައް ބައްވާފައި ވެއެވެ. ނަމަވެސް އެއްވެސް ކުރިއެރުމެއް ލިބޭގޮތެއް ނުވިއެވެ.\nސްރީލަންކާއަށް ދިމާވެފައިވާ ކަރަންޓުގެ މައްސަލަތަކަށް އޮތް ހައްލަކީ އިއާދަކުރުވަނިވި ހަތަކައަށް އެނބުރުން ކަމަށް އައު ބޮޑުވަޒީރު ރަނިލް ވިކްރަމަސިންހަގެ ސަރުކާރުން ބުނެއެވެ.\nއެހެންވެ، ސަރުކާރުން މަސައްކަތް ކުރަމުން ގެންދަނީ، އިއާދަކުރުވަނިވި ހަކަތައިގެ ޕްރޮޖެކްޓްތައް ހުށަހަޅައި ހިންގުމަށް ގާނޫނުގައި މިހާރު އޮންނަ ހަރުކަށި އުސޫލުތައް ބަދަލުކޮށްލުމަށެވެ.\nސޯލާރ އަދި ވިންޑް ބޭނުންކޮށްގެން ހަކަތަ އުފެއްދުމުގެ ޕްރޮޖެކްޓްތައް ސްރީލަންކާގައި ހިންގަން ބައިނަލްއަގްވާމީ ކުންފުނިތަކުން ޝައުގުވެރިކން ފާޅުކުރަމުންވެސް ގެންދެއެވެ. އޭގެ ތެރޭގައި އިންޑިއާގެ އަދާނީވެސް ހިމެނެއެވެ.\nނަމަވެސް، ސްރީލަންކާގެ އިންޖިނިއަރުންގެ ޔޫނިއަނުން ބުނަނީ، ގާނޫނަށް ގެންނަން އުޅޭ އިސްލާހްތަކަކީ މިހާރު އޮތް ވާދަވެރި ބިޑިންގ އުސޫލު އުވާލުން ކަމަށާއި، އެހެން ހަދައިފިނަމަ އާންމު ރައްޔިތުންނަށް ހެޔޮ އަގެއްގައި ކަރަންޓް ފޯރުކޮށްދިނުމަށް އޮތް ޔަގީންކަން ނެތިގެން ހިނގައިދާނެ ކަމަށެވެ.\nސިލޯން އިލެކްޓްރިސިޓީ ބޯޑުގެ އިންޖިނިއަރުން މަސައްކަތަށް ނުނިކުމެ މާދަމާ ހަޅުތާލުކުރަން އުޅެނީ، ސްރީލަންކާގެ ޕާލަމެންޓުން މާދަމާ ގާނޫނު އިސްލާހްކުރުމުގެ މަސައްކަތް ކުރުމަށް ތައްޔާރުވެފައިވާތީ އެކަމާ ދެކޮޅުކަން ހާމަކުރުމުގެ ގޮތުންނެވެ.\nސްރީލަންކާއަށް މިވަގުތު ބޭނުންވެފައިވާ އިސްލާހީ ބަދަލުތަކެއް ގެންނަން ކުރެވޭ މަސައްކަތަށް ހުރަސްއަޅާ ކަމަށް ވިދާޅުވެ، ސަރުކާރުގެ ޕަވަރ އެންޑް އެނަރޖީ މިނިސްޓަރ ކަންޗަނާ ވިޖެސޭކަރާ ވަނީ އިންޖިނިއަރުންގެ ޔޫނިއަން ކުށްވެރި ކުރައްވާފައެވެ.\nބޮޑުވަޒީރު ރަނިލް ވިކްރަމަސިންހަ ވިދާޅުވެފައިވަނީ، މާދަމާ ގައުމުން ކަރަންޓް ކަނޑާލައިފިނަމަ އިންޑިއާއިން ދެން ސްރީލަންކާއަށް ތެޔޮ ނުދީފާނެ ކަމަށާއި، ސްރީލަންކާ އިތުރު މައްސަލަތަކެއްގެ ތެރެއަށް ވެއްޓިގެންދާނެ ކަމަށެވެ.


Mbappe Madu Kuraane Kamuge Yageen Kameh Neh : PSG - Vaguthu\nއެމްބާޕޭ ބަނޑު ދަށަށް ބޯޅަ ލައިގެން\nޕެރިސް ސެއިންޓް ޖަމައިން ޕީއެސްޖީ އަށް ކުޅެމުން އަންނަ ޒުވާން ފޯވާޑް ކިލިއަން އެމްބާޕޭ އެ ކްލަބުގައި މަޑު ކުރާނެ ކަމުގެ ޔަގީން ކަން ނެތް ކަމަށް ކްލަބުގެ ޑައިރެކްޓާ ލިއޮނާޑޯ ބުނެފިއެވެ.\nލިއޮނާޑޯ ބުނެފައި ވަނީ އެމްބާޕޭ އެ ކްލަބުގައި ހުރީ ހިތްހަމަ ޖެހިގެން ކަމަށާއި ނަމަވެސް ޓްރާންސްފާ މާކެޓު ނިމޭއިރު ވާނެ ގޮތެއް ބުނަން ނޭނގޭ ކަމަށާއި އޭނާ ކްލަބުގައި މަޑު ކުރާނެ ކަމުގެ ޔަގީންކަން ސަޕޯޓަރުންނަށް ދެވެން ނެތް ކަމަށެވެ.\n"އެއްވެސް ޝައްކެއް ނެތް އެމްބާޕޭ އެއީ އަހަރެމެންނަށް ވަރަށް މުހިއްމު ކުޅުންތެރިއެއް. ސަޕޯޓަރުންވެސް އޭނާ ދެކެ ވަރަށް ގަޔާވޭ. މި ކްލަބުގައި އޭނާ ހުންނަނީ ހިތްހަމަ ޖެހިގެންނޭ ބުނެވޭނީ އެކަމަކު ޓްރާންސްފާ މާކެޓު ނިމޭ އިރު އޭނާ އެހެން ކްލަބަކަށް ވެސް ގޮސްދާނޭ" ލިއޮނާޑޯ ބުނެފައި ވެއެވެ.\nއުމުރުން 20 އަހަރުގެ އެމްބާޕޭ އަށް ޝައުގުވެރިވާ ކަން ރެއަލް މެޑްރިޑުން މީގެ ކުރިން ބުނެފައިވާއިރު އޭނާވެސް ވަނީ ރެއަލް އަށް ކުޅެން ބޭނުންވާ ކަމަށް ބުނެފައެވެ.\nނިމިދިޔަ ސީޒަނުގައި އެމްބާޕޭގެ ފަރާތުން ވަނީ ޖުމްލަ 47 ގޯލު ފެނިގެން ގޮސްފައެވެ. އޭގެ ތެރެއިން 11 ގޯލު އޭނާގެ ގައުމީ ޓީމު ކަމުގައިވާ ފްރާންސް އަށް ކާމިޔާބު ކޮށްދީފައި ވާއިރު މިދިޔަ އަހަރު އެ ޤައުމުން ފީފާ ވޯލްޑް ކަޕް ކާމިޔާބު ކުރުމުގައި ވެސް އެމްބާޕޭގެ ދައުރު ބޮޑެވެ.


Google Ah 18 Aharu Furijje | ungoofaaru.com\nބަނޑޭރިގަނޑު/ހެއްވާ މަޖާ/ގޫގުލްއަށް 18 އަހަރު ފުރިއްޖެ\n0 163 1 މިނެޓުން ކިޔާލެވޭ\n18 ވަނަ އުފަން ދުވަހަކީ ކޮންމެ މީހަކަށް ވެސް ހާއްސަ ދުވަހަކެވެ. ވޯޓް ލުމުގެ ހައްގާ، އެއްގަމު އަދި ކަނޑު އުޅަނދު ދުއްވުމުގެ ލައިސެންސާ، ޒަވާޖީ ހަޔާތެއް ފެށުމާއި މިހިރަ މިހިރަ ކަންކަން ފުރިހަމަ ވާތީ އެކަންޏެއް ނޫނެވެ. ގާނޫނީ ގޮތުން ކުޑަ ކުއްޖެއްގެ ގޮތުގައި އޮތް އޮތުން ނިމި ޒުވާނެއްގެ ގޮތުގައި ބަލައި ގަނެވެން ފަށާ ދުވަހަށް ވާތީއެވެ. ދައްކަން މިއުޅެޏީ ކުއްޖަކަށް 18 އަހަރު ފުރުނު ވާހަކައެއް ނޫނެވެ. މަސްހޫރު ސާޗް އިންޖީން ގޫގުލްގެ މިއަދަކީ 18 ވަނަ އުފަން ދުވަހެވެ.\nގޫގުލް އަކީ 1998 ވަނަ އަހަރު މަސްހޫރު2ކޮންޕިއުޓަރ ސައިންޓިސްޓުން ކަމަށްވާ ލެރީ ޕޭޖް އަދި ސާގޭ ބްރިން އުފެއްދި ކުންފުންޏެކެވެ. ގޫގުލް ޑޫޑްލް ބޭނުންކޮއްގެން މިއަދު ގޫގުލްއުން އެދަނީ ގޫގުލްގެ 18 ވަނަ އުފަންދުވަސް ފާހަގަ ކުރަމުންނެވެ. ނަމަވެސް ގޫގްލްއަށް ވެސް ވަނީ އޭގެ އަމިއްލަ އަހަރީ ދުވަސް އޮޅިފައެވެ. ސަބަބަކީ 2006 ގެ ކުރިން ގޫގްލްއިން ގޫގުލްގެ އަހަރީ ދުވަސް ފާހަގަ ކުރީ ސެޕްޓެމްބަރ 26 ވަނަ ދުވަހުއެވެ. ނަމަވެސް އޭގެ ފަހުން ގޫގުލްގެ އަހަރީ ދުވަސް ފާހަގަ ކުރަމުން އައީ ސެޕްޓެމްބަރ 27 ގައެވެ.\n2004 ވަނަ އަހަރު ގޫގުލްގެ6ވަނަ އަހަރީ ދުވަސް ފާހަގަ ކުރީ ސެޕްޓެމްބަރ7އަދި އޭގެ ކުރިން ސެޕްޓެމްބަރ6ގައެވެ. އެހެން ކަމުން ގޫގުލްގެ އުފަންދުވަހަށް މިވާ ގޮތެއް އެއްގޮތަކަށް ވެސް ހަމަ ނޭގުނެވެ. ހުދު ގޫގުލްއިން ވެސް ބޫނާ ގޮތުގައި ގޫގުލްއަށް އެކުންފުނީގެ އަހަރީ ދުވަސް ވަނީ އޮޅިފައެވެ. ޑޫޑްލް ބޭނުންކޮށްގެން ފުރަތަމަ ގޫގުލްގެ އަހަރީ ދުވަސް ފާހަގަ ކުރީ 2002 ވަނަ އަހަރެވެ.\nމިދިޔަ އަހަރު ގޫގްލެގެ ތެރެއިން ‘އަލްފަބެޓް’ މި ނަމުގައި ގޫގުލްގެ އާ ކޯޕޮރޭޓް ޑިވިޝަނެއް އުފެދިގެން ދިޔައެވެ. މި ޑިވިޝަން އުފެދުނީ އަލްފަބެޓްގެ ސީއީއޯ އަކީ ގޫގުލްގެ އެއް ބާނީ ކަމުގައިވާ ލެރީ ޕޭޖް ޓެކްނޮލޮޖީގެ މުޅިން އެހެން ދާއިރާއަކަށް އިންވެސްޓް ކުރަން ޝައުގުވެރިކަން ހުރުމުގެ ސަބަބުންނެވެ.\nކޮންމެއަކަސް ގޫގުލް އުފެދުނުތާ 18 އަހަރު ވީއުރު ގޫގުލްއަކީ ދުނިޔޭގެ އެންމެ ބާރުގަދަ އެއް ކުއްފުންޗެވެ. ގޫގުލްގެ ބާނީ ލެރީ ޕޭޖް އެއީ މިހާރު 12 ވަނަ އަށް ދުނިޔޭގެ އެންމެ މުއްސަނދި މީހާގެ ލަގަބު ލިބިފައިވާ މީހާއެވެ. އަދި ގޫގުލްގެ އަނެއް ބާނީ ސާގޭ ބްރިން އަކީ މުއްސަނދިކަމުގައި ދުނިޔޭގެ 13 ވަނައެވެ. ޕޭޖުގެ މިލްކިއްޔާތުގައި 35.2 ބިލިއަން ޑޮލަރު އަދި ބްރިންގެ މިލްކިއްޔާތުގައި 34.4 ބިލިއަން ޑޮލަރު ހުރެއެވެ.


Inthihaabuge Massala Ehen Gothakah Ninmumuge Hahggu Supreme Court Akah Nei - Nasheed - Vaguthu\nއިންތިހާބު މައްސަލަ އެހެން ގޮތަކަށް ނިންމުމުގެ ހައްގު ސުޕްރީމް ކޯޓަކަށް ނެތް - ނަޝީދު\nރިޔާސީ އިންތިހާބާއި ގުޅޭ މައްސަލާގައި ގޮތެއް ނިންމުމުގެ ހައްގު ސްޕްރީމް ކޯޓަށް ލިބިގެން ނުވާ ކަމަށް ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިއަދު ކުރެއްވި ޓްވީޓެއްގައި ވިދާޅުވީ ނިމިގެންދިޔަ ރިޔާސީ އިންތިހާބުގައި ދިވެހިންގެ ވެރިއަކަށް އިބްރާހިމް މުހައްމަދު ސޯލިހް އިންތިހާބުކޮށްފައިވާ ކަމަށެވެ.\n"އިންތިހާބު ބާތިލްކުރަން ސްޕްރީމް ކޯޓަށް ހުށަހެޅި މައްސަލައަކީ އެކޯޓުން ބަލައިގަނެ ހިންގުމުގެ ހައްގުނެތް މައްސަލައެއް. އެ މައްސަލާގައި ގޮތެއް ނިންމުމުގެ ހައްގުވެސް ސްޕްރީމް ކޯޓަށް ލިބިފައެއް ނުވޭ. ރައްޔިތުންގެ އެ ނިންމުމަށް ބަދަލު ގެނައުމަށް އުސޫލުތަކާއި ހިލާފަށް ސްޕްރީމް ކޯޓުން މައްސަލަ ވަނީ ބަލައިގެންގައި" ނަޝީދު ވިދާޅުވިއެވެ.\nނަޝީދު މި ގޮތަށް ޓްވީޓް ކުރައްވާފައި ވަނީ މިދިޔަ މަހު ބޭއްވި ރިޔާސީ އިންތިޚާބު ބާތިލްކޮށް އަލުން ރިޔާސީ އިންތިޚާބު ބޭއްވުމަށް އަމުރު ކޮށްދިނުން އެދި ރައީސް ޔާމީން ސުޕްރީމް ކޯޓަށް ހުށަހެޅި މައްސަލައިގެ ޝަރީޢަތް ސުޕްރީމް ކޯޓުގައި މިއަދު ފަށާފައިވާ ދަނޑިވަޅެއްގައެވެ.\nއޮކްޓޯބަރ 14, 2018 15:01\nއޮކްޓޯބަރ 14, 2018 15:10\nޚ ކަލޭ ތީ ދިވެހިންހެތެރޭން މީހެއްނޫން ދިވެހިންނަށް ހޮތްނުކިޔާ\nއޮކްޓޯބަރ 14, 2018 15:19\nޤާނޫނު އަސާސީގެ 113 ވަނަ މާއްދާގައި އޮތީ ރިޔާސީ އިންތިޚާބުގެ ވޯޓުގެ މައްސަލަ ބަލައި އެންމެ ފަހުބަސް ބުނާނީ ސުޕްރީމް ކޯޓުންނެވެ.\nއޮކްޓޯބަރ 14, 2018 15:46\nއެމް7އަށް ވޯޓު ކަރުދާސް ޗާޕްކުރަންދިނީ އިއްތިހާދުންތަ ؟ ނޫނީ ޔާމީނުގެ ސަރުކާރުންތަ ؟ ދެން ކޮން އަގައެއް ތިޔަ އަރުވަނީ ؟\nއޮކްޓޯބަރ 14, 2018 15:56\nޢަންނި ކަލެެތިކާޤަވައިދުކިޔަން ފުރަތަމަ ކަލޭ ޤާނޫޢް ކިޔަމަންވެބަލަ\nއޮކްޓޯބަރ 14, 2018 15:58\nވުޖޫދުވެފައިވާ ކަންކަމަށް ނުބަލައި، ވުޖޫދުވެފައިނުވާ ކަންކަމަށް ބަލައި، އިންތިޚާބެއް ބާޠިލުކުރުމަށް އެދެމުން ދިޔުމަކީ، އެއްވެސް ޝަރުޢީ އަދި ޤާނޫނީ ހަމައެއްނެތި ކުރަމުންގެންދާ އާދަޔާޚިލާފު ޒާތީ ކަންކަމަށްވާއިރު، މިކަންކަމަކީ، ޙަޤީތުގައިވެސް އެއްވެސް އިސްތިސްނާއެއްނެތި، ރައްޔިތުން ކަންބޮޑުވާންޖެހޭ ޒާތުގެ ކަންކަމެވެ. އެހެނީ، މިއިންތިޚާބަކީ، ރައްޔިތުންގެ މަޖިލިސްގެ ޢިއްޒަތްތެރި މެންބަރުން ފާރުމަތިން އުކާލުމަށްފަހު ބާއްވާފައިވާ އިންތިޚާބެކެވެ. އަދި މިނިވަން މުޢައްސަސާތައް ޕެރަލައިޒް ކުރުމަށްފަހު ބާއްވާފައިވާ އިންތިޚާބެކެވެ. އަދި މީގެއިތުރުން ކޯޓްތަކުގެ ފުރާޅުން ޓިނުނަގައި އުއްތަމަ ފަނޑިޔާރު ޖަލަށްލުމަށްފަހު ބާއްވާފައިވާ އިންތިޚާބެކެވެ. އެހެންނަމަވެސް، މިއިންތިޚާބުގައިވެސް ވޯޓްނެގުމާ، ވޯޓުގުނުމާ. ނަތީޖާ އިޢުލާނު ކުރުމާ މިކަންކަން ހިނގާފައިވަނީ، ކޮންމެ ވޯޓްފޮއްޓެއްގެ ކައިރީ 13 މީހުން ތިބެގެން ހަމަ އެހިނދުން އެހިނދަށްވެސް މިކަންކަން ބަލައި އެއްވެސް ތުހުމަތެއް، ސުވާލެއް، މައްސަލައެއް، ޝަކުވާއެއް، ނެތުމުންނެވެ. އަދި މިގޮތުން މިއިންތިޚާބުގެ ނަތީޖާ ރައީސް ޔާމީނު ޤަބޫލުކޮށް ބަލައިގެންފައިވާއިރު، މިބާވަތުގެ މަދަނީ ކަންކަމުގައި އިޢުތިރާފުން ރުޖޫޢަ ނުވެވޭކަމީ، ޒަމާންހެކިދޭ ކަންކަމެވެ.\nމީނަގެ މުޞީބާތް މިގައުމަށް ޖެހިގެން މިއުޅެނީ، މީނަގެ ބަހެއްނުވިކޭނެ މިގައުމަކު، ތީ ކުށްވެރިއެއް، މި މައްސަލައަށް އަނގަބޭނުމުގެ އެއްވެސް ޙައްގެއް މިމީހާއަކަށް ނޯންނާނެ.


ގޮއްޔެ ބާބު2ތޭރަވަނަ ބައި – Esfiya\nއޮފީހުން ކުރަންޖެހޭ ހުރިހާ ކަމެއް ކޮށްލުމަށް ފަހު ނަސީރު އެތަނުން ނިކުތުމުގެ ކުރިން ކަތީބު ހަސަނުގެ ޚިޔާލެއްވެސް ބޭނުންވިއެވެ. ކަތީބުހަސަނަކީ ގާތް ރައްޓެއްސަކަށް ވެފައި މިއަދު ހެނދުނު ދެމީހުން ގެ ދެމެދު ލައްކަވާހަކަ ދެކެވިފައި ވުމާއެކު މިހާރު ދެމީހުން ގެ ދެމެދު އިހުނަށްވުރެ ގާތްކަމެއް ވަނީ އުފެދިފައި ވެއެވެ.\n“އަހަރެން ހިތައް އަރަނީ ސުލައިމާނު ގަބޫލުވާނެ ބާއޭ، އެއީދޯ ގޮއްޔެ ގެ ހުރިމީހަކީ …އޭނަ ބޭނުން ނޫންކަމެއް ގޮއްޔެ ނުކުރާނެ.” ކުޑަކޮށް ބޯކަހާލަމުން ނަސީރު ބުނެލިއެވެ.\n” ދެން ގޮއްޔެވެސް އެއީ ކުޑަކުއްޖެއްނޫނެއްނުންތަ. މީހެއްގެ ރުހުމެއް މިހާރަކު ހޯދާކަށް ނުޖެހޭނެ އޭނައެއް. ދަރިންވެސް މަންމަ ބޭނުންގޮތެއް ނިންމުމުގެ އިހުތިޔާރު ދޭންވާނެ. ކިތައްމެ ބޮޑުވިޔަސް މަންމަގެ ދިރިއުޅުމަކާ ދަރިންނަކާ ނުބެހެވޭނެ. ” ހަސަން ކަތީބު ބުނުއްވީވެސް ދޮގުވާހަކައެއްނޫން ތާއެވެ. ނަސީރުވިސްނާލިއެެވެ.\n“އެހެންވިއްޔާ ދެން މިހެން ހަދާބަލަ، ޅިޔަނު އަންނާނެ އިރުކޮޅަކުން އާދަނު ގޮވައިގެން، އައީމަ މަ ފޮނުވަފާނަން އެމީހުން ސުލައިމާނުކައިރިއަށް، ދެން އެބުނާ އެއްޗަކުން އެމީހުނަށް ގޮއްޔެހޯދަން ދެވޭންނުން” އަނެއްކާވެސް ހަސަން ކަތީބުގެ މޮޅު ޚިޔާލު ތަކުގެ ތެރެއިން ޚިޔާލެއްދިނެވެ. އަދި އެކަމާވެސް ސުލައިމާނު އެއްބަސްވެ ބޯޖަހާލިއެވެ. “އެންމެ ރަގަޅު، އަޅެ ތިޔަހެންވޭތޯ ބަލާދީބަލަ. މައްސަލައަކީ މިރޭ ފުރާތީދޯ” ވަރަށް ކަރު އެލުވާލާފައި އެހެން ބުނުމުން ހަސަނުކަތީބު ގާތައްވެސް ހިނއައެވެ.\n“އާނނ އާނނ މިފަހަރުވެސް ގެއްލިދާނެދޯ، “ކުޑަކޮށް ދިމާކޮށްލުމަކާއެކު ހަސަން ކަތީބު އެހެން ބުނެލިއެވެ. އަދި ނަސީރުގެ މިލާފައިވާ މޫނު ފެނިގެން ހިތްވަރު ދޭ ރާގަކަށް ބުނެލިއެވެ. “އެހެންވިޔަކަ ނުދޭނަން މިފަހަރަކު، މިފަހަރު ނަސީރަށް ތިޔަކަންކޮށްދޭނަން މަ މިމޭޒުދޮށުގަ މިހެން އިނިއްޔާ ތިޔަކަން ވާނެ، ޔަގީންކުރޭ ނަސީރޫ، މަ ތިޔަކަން ކޮށްދޭނަން”\nދެ އެކުވެރިންގެ ސައްލާ ނިންމާލާފައި ނަސީރު ހިގައި ގަތީ ގޭދޮށަށެވެ. ނަސީރު އެރަށުގައި ހުރީވިއްޔާ ފައިބާ ހުންނާނީ ރައްވެހިގޭގައެވެ. ނަސީރުގެ މަގާމުގެ ގޮތުންވެސް ނަސީރަށް އެގޭގައި ހުންނަން ޖެހެނީއެވެ. ކެއިން ބުއިމާ އެހެނިހެން ކަންކަން ވެސް ނަސީރަށް ދަތި ކަމެއްނެތި އެގެއިން ލިބެން ހުރެއެވެ.\nކޮނޑަށް ފޮށައެއް އެއްލައިގެން ހުސްގަޔާ ހަދާލައިގެން މުންޑުން އަރުވާ ޖަހަމުން ސުލައިމާނު ހަރުކޮށް ހިގާފައި އެހެރަ ދަނީ މިރޭ ދައްތަ މެން ފުރާތީ އެދޯންޏަށް ކާށި ކޮޅެއް އަރުވާލަދޭން ވެގެން ކާށިކޮޅެއް ހޮވަން އެމީހުން ގޭ ރުއްގަނޑަށެވެ. އެހެނެއް ކަމަކު އެހިސާބަށް ނުދެވެނީސް އަބްދުލް ލަތީފު އާއި އާދަނާ ދެމީހުން ސުލައިމާނު ހުއްޓުވީ ރަށުއޮފީސް ކަންމަތިންނެވެ.\n“ސުލައިމާނޫ. އިހަށް މިކޮޅަށް ޖެހިލަބަލަ” އާދަނު ސުލައިމާނަށް ހަނާ އަޅާލިއެވެ.\n“އަހަނ އާދަނާ ކޮންވަޑާމެއް. ” ސުލައިމާނު ނިތައްރޫ ގިނަކޮށްލާފައި އާދަނާ ސުވާލުކޮށްލިއެވެ.\n“އަހަރުމެން ތިޔަގޯތި ދޮށަށް ދާންމިދަނީ” އަބްދުލް ލަތީފު ބުނެލިއެވެ. “އެޔޯ އަނެއްކާ ކޮންކަމަކާ” ސުލައިމާނު އަވަހަށް އެބޭނުމެއް އޮޅުން ފިލުވަން ބޭނުންވިއެވެ. ސުލައިމާނަކީ މީހުންނަށް ޖެހޭ ކަންކަން ކޮށްދީ މީހުންނާ ގުޅޭ ހީވާގިމީހެކެވެ.\n“ތިރަށު ނަސީރު ފޮނުވައިގެން ސުލައިމާނުގެ ދައްތަ ލައްވާ ރަން ކިޔުއްވަން، ސުލައިމާނު މިކަމާ ބުނަނީ ކީކޭ” ސުލައިމާނުގެ އެއްކޮނޑަށް އަތްވައްޓާލަމުން އާދަނު ބުނެލިއެވެ. ސުލައިމާނަށް ލިބުނު ޚަބަރަކުން ފުރަތަމަ ދެބުމަ ގޮއްޖަހާލެވުނެވެ. ގަބޫލު ނުކުރެވިފައިވެސް ހިނދުކޮޅަކު ހުއްޓެވެ. މިއަދު އެންމެން އެންމެނަށް ދައްތަ މީހަކާ އިންނަ ވާހަކަ މިދައްކަނީ ކީއްވެބާއެވެ. ކޮންމެވެސް ނުބައެއް މިކަމުގައި އެބަ އުޅެޔޭ ހިތައް އެރިއެވެ. އައިމިނަތު އެވާހަކަ ދެއްކިތާ އަދި މާކަ ގިނައިރެއްވެސް ނުވާނެއެވެ. އަނެއްކާ ނަސީރު ފޮނުވައިގެން މިދެމީހުން ގޭދޮށަށް މިދަނީ ހަމަ މިއަދެވެ. ސުލައިމާނު ބޯކަހާލީ މިވާނުވާ އެއްގޮތަކަށްވެސް ބޮލުގެ ތެއްކަމަށް ނައީތީއެވެ. “ދެން ސުލައިމާނު އެއްޗެއް ބުނެބަލަ. ދައްތަ ހީވޭތަ މިކަމާ ގަބޫލުވާނެހެން” އަބްދުއްލަތީފު ވާހަކަ ދައްކަންފެށީ ސުލައިމާނު އަނގައިން ނުބުނެ ހުންނަން ފެށުމުންނެވެ.\n“އޭ ބުނަން، ތިޔަކަހަލަ ވާހަކައެއް އަހަންނަކަށް ނޭގޭނެ ދައްކާކަށް، ދައްތަ ރުހޭ މީހަކާ ދައްތަ އިންނަންވީ ، އެއީ އަހަރުމެނާ ބެހޭ ކަމެއްނޫންތާދޯ. މަ ދޭންޖެހޭނީ ވަލީތާ ދޯ އެކަން މަކުރާނަން” އަބްދުއްލަތީފަށް ދޯއެއް އަޅާލަމުން ސުލައިމާނު ބުނެލިއެވެ. “އާނ ތިޔާވީ. އެމީހަކަށް އެގޭނީ އެމީހެއްގެ ދިރިއުޅުން ގެންދާނެ ގޮތެއްދޯ ސުލައިމާނާ” އާދަނު ސުލައިމާނާ އެއްބައިވެލިއެވެ. “އެކަމަކު މަގޭ ޝަރުތަކީ ދައްތަ ބަހައްޓަންވާނީ އުފަލުގަ، ތަޅާއަނިޔާކޮށް ހަދައިގެން ނުވާނެ. ބުނޭ ނަސީރުގާތު މަބުންޏޭ މިހެން. އިނގޭ!”\nއަބްދުލް ލަތީފާއި އާދަނު ދެން ދިޔައީ ސުލައިމާނު ގެޔަށެވެ. އޭރު ބަނބުކެޔޮ ގަސްދޮށުގެ ހިޔަލުގައި ބަނބުކެޔޮ ތެއްލަން އައިމިނަމެން އުޅެއެވެ. ފަރުޝާ އާއި ފަރީޝާވެސް އެ މަސައްކަތުގައި ނިކަން ގަޔާވެލައިފައި ބައިވެރިވެގެން އުޅެއެވެ. ފޫޓު ދޮރުން ބަޔަކު ސަލާން ގޮވާތީ ބަލާލި އިރު ދެ ފިރިހެނުން ފެނުމުން ރީނާ ގޮސް އައިމިނަ ގާތު އެވާހަކަ ބުންޏެވެ.\n” ކޮންބަޔެއްބާދޯ….ދައްތާ އިހަށް މިކޮޅަށް އާދޭ…މިހާރު ދެން މިބައި ނަގަންވެފަ މިހިރީވެސް. މަ އެބަ އަންނަން އެއީ ކޮންބޭނުމަކު އައިސް ތިބި ބަޔެއްްތޯ ބަލާފަ” ބަނބުކެޔޮ ކޮށަން އިން ސަލްމާއަށް އައިމިނަ ގޮވާފައި އެހެން ބުނުމާއެކު އިންތަނުން ތެދުވެ އެދިމާއަށް ދިޔިައެވެ. އައިމިނަތު ދިޔަވަރަށް ވުރެ ބާރަށް އަނެއްކާ އައެވެ. ” ދައްތަ ހޯދަން އައިސް ތިބި ބަޔެކޯ” އައިމިނަތު އެހެން ބުނި އިރު އޭނަގެ ފަހަތުގައި އާދަނާއި އަބްދުއްލަތީފު ހުއްޓެވެ.\n” ގޮއްޔޭ! އަހަންނަށް ކިޔަނީ އާދަނެއް. މިހިރީ އަބްދުލް ލަތީފު، މަމެން މިއައީ ނަސީރު ފޮނުވައިގެން އޭނާއާ އިންނަން ގޮއްޔެ ލައްވާ ރަން ކިޔުއްވަން” އެވަގުތު އެތާ ތިބި އެންމެން ގެ މޫނުމަތިން ފެނިގެން ދިޔައީ ހައިރާންކަމެވެ. ފަރުޝާއާއި ފަރީޝާ އެކަކު އަނެކަކުގެ މޫނަށް ބަލާލިއެވެ. ދެމީހުންވެސް ހީވަނީ ބުނާނެ އެއްޗެއް ނޭގިފައި ތިބިހެނެވެ. ރީނާއާއި ސަމާ ދުރުގައި ތިއްބެއްކަމަކު އެދެއްކިވާހަކަ ދެކުދިންވެސް ތިބީ އަޑުއަހާށެވެ. އެކުދިން ވެސް މިވަގުތު އެތިބީ ދެންވާނީ ކިހިނެތްތޯ ބަލަން ކަންނޭގެއެވެ. އެ ހަމަ ހިމޭންކަން ފޫދުއްވާލީ އައިމިނަތެވެ. ” ކޮން ނަސީރެއް، މިރަށު އުޅޭތަ ނަސީރެއް” އައިމިނަތުގެ ސުވާލަށް ޖަވާބުދިނީ އާދަނެވެ. ” ކަތީބުނަސީރު، ސުލައިމާނުމެން ރަށު ނަސީރު، ގެމެންދޫ ކަތީބު” އާދަނަށް ދެވެން އޮތް އެންމެ ތަފްސީލުކޮށް އެޖަވާބު ދީފައި ސަލްމާއަށް ބަލާލިއެވެ. “ގޮއްޔެ ކީކޭ ބުނާނީ” މިއޮއްހާ އިރު އިސްއޮބާލައިގެން އިން ސަލްމާ އިސް އުފުލާލިއެވެ. މޫނުމަތިން އެތަކެއް ޝުޢޫރެއް އެއްފަހަރާ ފާޅުވާން ހުއްޓެވެ. ޖެހިލުން ވެ އިނދެވެސް އޭނާގެ ދެދަރިންނާ ދިމާއަށް ބަލާލީ އެކުދިންގެ މޫނުމަތިން ވިޔަސް ނުރުހުންވުން ފެނިދާނެތީ އެކަމާ ނުތަނަވަސް ވީ ވަރުން ނެވެ. ދަރިންިގެ ކުރިމަތީގައި މީހަކާ އިންނާން ޖެހިދާނެޔޭ ޚިޔާލަށް ވެސް މީގެކުރިން ނާދެއެވެ. ލަދުގަންނަ ގޮތްވީ އެހެންވީމައެވެ. އެމީހުން އައިސް އެތިބީ ޖަވާބެއްބަލައެވެ. ސަލްމާ މިވަގުތު ކޮންމެވެސް ޖަވާބެއްދޭންވަނެއެވެ.\n“މަގޭ ކުދިންނާ ވާހަކަ ދައްކާލާފަ ޖަވާބެއް ދޭނަން ” ވީހާވެސް ކުރުކޮށް އެވަގުތަށް އެންމެ އެކަށީގެންވާ މިންވަރުގެ ޖަވާބެއް ސަލްމާ ދިނެވެ.\n” އެހެންވީމަ ކިހިނެތް ހަދަންވީ. ފަހުން އަންނަން ހަދަންތަ” އަބްދުއްލަތީފު ސަލްމާއާއި ސުވާލުކުރިއެވެ. ސަލްމާ ޖަވާބެއްގެ ގޮތުން ބޯޖަހާލިއެވެ. އެޔާއެކު އެދެމީހުން ނިކުމެގެން ދިޔައެވެ. ކުއްލިޔަކަށް ފެނުނީ ފަރުޝާވެސް އިންތަނުން ތެދުވެގެން ދިޔަތަނެވެ. އޭނާގެ ފަސްފަހަތުން ފަރީޝާވެސް ބާރު ހިނގުމުގައި ގޮސް އެމީހަކު އެމީހެއްގެ ކޮޓަރިއަށް ވަދެ ދޮރު ޖެހި އަޑު ހިސާބުގަނޑަށް އިވޭހާ ވެއެވެ. ސިޓިންޜުމްގައި ފުޓުބޯޅަ މެޗެއް ބަލަން ތިބި ރީހާން އާއި ހަނީފުވެސް ދެމީހުން ދެމީހުނަށް ބަލާލާފައި ގޯތި ތެރެއަށް ބޯދިއްކޮށްލީ ބޭރުގައި ކޮންމެވެސް ކަންތައްގަނޑެއް ހިގައިފިކަން ޔަގީންވުމުން ނެވެ.\n” އައިމިނަތޫ، އެކުދިން އެދިޔައީ ހިިތްހަމަ ނުޖެހިގެންދޯ” ސަލްމާއަށް އޭނާގެ ދަރިންގެ ގޮތް ހަމަ ރަގަޅަށް ވެސް އެގޭނެއެވެ. އެކުދިން ހިތްހަމަ ނުޖެހުނު ކަންދައްކާގޮތަކީ ކޮބާކަން ވެސް ހަމަ ރަގަޅަށް އެގޭނީ ސަލްމާއަށެވެ. އެހެން ނަމަވެސް މިވަގުތުގެ ނާޒުކު ކަމުން ސަލްމާއަށް ވެސް ހިތްވަރެއްދޭނެ މީހަކު އެބަ ބޭނުންވެއެވެ. އެކުދިން ނުގަބޫލިއްޔާ ދެންވާނީ ކިހިނެތް ބާއެވެ. ހަމަ މިކައިވެނި ނުކޮށް ހުންނަންވީހެއްޔެވެ. ސަލްމާވެސް މުސްކުޅިވާ ދުވަހު އަޅާލާނެ ފިރިއަކު ހުންނަން ބޭނުމެވެ. އަދިމީކީ މުސްކުޅިވެގެން މީހަކާ ނީންނަ އުމުރެއްވެސް ނޫނިއްޔާއެވެ. ސަލްމާއަށް ވުރެ މާބޮޑަށް ވެސް އުމުރުން ދުވަސް ވެފައި ތިބޭމީހުން އެބަ މީހުނާ އިނދޭ ވިއްޔާއެވެ. ސަލްމާ މިކަހަލަ އެކި ފިކުރުތަކުން ސިކުނޑި ހާސްކޮށްލިއެވެ.. ހިތުގައި ރިއްސާލިއެވެ. ކަރުނުން އެސްފިޔަތައް ތެއްމާލެވުނެވެ.\nOhh wow masha allah v v rythi v furihama stry eh ?? salmaa mifaharu naseeru ah aabasdhy naseeru aa indhelaa gud nyt ly???❤?❤?❤????????\nkaahtey ran kiyanvx fonuvy dhw. haha.. saaana, mi part vx v salhi.. avahah goyye aa kaahtey marry kuruva.. wow. eyrun varah gadha vaane.. waitingss.. 😀\nDhen kurin ves kaahtey ah hedhi goiy hadhaafa anekkaa nudhaathi goyye.. mifaharuvaane knme gotheh hadhaafa ves kaiveni kureveytho balan??\nVarah salhi mi part ves..can’t wait to get them married hehe.. ?waiting…avahah up kohdhechey…salmaa mifaharu ehbasvahchey..??❤\nAlhe dhenedhe manje nuvaane amaage kaivenyaa nuruhigen. Thiyaa hen rulhi dhakkaigen amayah ves konfadha hithaama eh libeynee. Kudakamana dhaitha mi unmeedhu kuranee salmaa fakeeruedhe manje aa vaahaka dhakkaigen ekan hallukoh thiya kaiveni avahah kureveyne kamah.\nsaana. dhen mi vaahaka ithurah nuliyaa gothahtha. bunelaigen ulhey. eyrah mivaahaka akah inthizaareh nukuraanamey..\nލޯބި ވީމޭ ސިއްރު ސިއްރުން (16)\nއައިނާ (2) 32 _ފަހުބައި\nހިތާމަ އެހެނިހެން ލޯބި August 24, 2020\nއަނިޔާ… 08 ވަނަ ބައި\nއެހެނިހެން ލޯބި December 14, 2015